කොල්ලකෑම් දොළහකට සම්බන්ධ සැකකරුවන් තිදෙනකු, ලක්‍ෂ 9 ක් පමණ වටිනා කොල්ලකෑ භාණ්ඩ ද සමඟ අත්අඩංගුවට ගැනීමට පාදුක්ක පොලිසියේ නිලධාරීහු ඊයේ සමත් වූහ.බෝපේ, අරුක්වත්ත, උග්ගල්ල, අංගම්පිටිය, අංගමුව ප්‍රදේශවල නිවාස බිඳ මේ මංකොල්ලකෑම් සිදුකර ඇති අතර ත්‍රිරෝද රථයක් සමඟ තවත් මංකොල්ලකරුවන් දෙදෙනකු සැඟවී ඇති බව අත්අඩංගුවට පත් මංකොල්ලකරුවන් ප්‍රකාශ කර ඇත.කැමරා, ජංගම දුරකථන, රන් භාණ්ඩ, විදුලි උපකරණ, ලක්‍ෂ තුනක් වටිනා රන් භාණ්ඩ උකස් කළ රිසිට් පත් හා පිත්තල කඩුවක් ද අත්අඩංගුවට ගත් භාණ්ඩ අතර වේ.සැකකරුවන් අද (11) අවිස්සාවේල්ල අධිකරණයට ඉදිරිපත් කිරීමට නියමිත අතර අනෙකුත් සැකකරුවන් අත්අඩංගුවට ගැනීමට පරීක්‍ෂණ මෙහෙයවමින් සිටින බව පාදුක්ක පොලිස් ස්ථානාධිපති රොහාන් පුෂ්පකුමාර මහතා පවසයි..